ประกาศนายทะเบียนทั่วราชอาณาจักรประกาศนายทะเบียนทั่วราชอาณาจักรเรื่องการชำระภาษีรถประจำปีโดยการหักบัญชีเงินฝากธนาคาร[๑] ตามที่กรมการขนส่งทางบกได้เพิ่มช่องทางการรับชำระภาษีรถประจำปีเพื่อเป็นการอำนวยความสะดวกรวดเร็ว ให้กับเจ้าของรถ เช่น การรับชำระภาษีรถประจำปีต่างสำนักงานนอกเขตความรับผิดชอบการเลื่อนล้อต่อภาษี (Drive Thru forTax) และช็อปให้พอแล้วต่อภาษี (Shop Thrufor Tax) นั้นปัจจุบันกรมการขนส่งทางบกได้พัฒนาการเพิ่มช่องทางการรับชำระภาษีรถประจำปีโดยการนำระบบธนาคารอิเล็กทรอนิกส์(e-Banking) มาเป็นเครื่องมืออีกทางหนึ่ง จึงได้กำหนดการรับชำระภาษีรถประจำปีโดยการหักบัญชีเงินฝากธนาคารผ่านระบบอินเทอร์เน็ต และชำระด้วยบัตรเครดิต/บัตรเดบิต ทั้งนี้เพื่ออำนวยความสะดวกแก่เจ้าของรถและทางราชการให้สามารถจัดเก็บภาษีรถประจำปีได้ครบถ้วนตามกำหนดต่อไปอาศัยอำนาจตามความในมาตรา ๑๐ และมาตรา ๓๒แห่งพระราชบัญญัติรถยนต์ พ.ศ. ๒๕๒๒จึงขอให้เจ้าของรถที่ประสงค์ใช้บริการชำระภาษีรถประจำปีโดยการหักบัญชีเงินฝากธนาคารปฏิบัติดังต่อไปนี้๑. รถที่จะชำระภาษีประจำปีต้องเป็นรถที่จดทะเบียนตามกฎหมายว่าด้วยรถยนต์ในประเภทรถยนต์นั่งส่วนบุคคลไม่เกิน๗ คน รถยนต์นั่งส่วนบุคคลเกิน ๗ คน รถยนต์บรรทุกส่วนบุคคล ที่มีอายุไม่เกิน ๗ ปีนับตั้งแต่วันที่จดทะเบียนครั้งแรก และรถจักรยานยนต์ส่วนบุคคลที่มีอายุไม่เกิน ๕ปี นับตั้งแต่วันที่จดทะเบียนครั้งแรก จดทะเบียนจังหวัดใดก็ได้ไม่มีภาษีค้างชำระไม่มีการแก้ไขเปลี่ยนแปลงสาระสำคัญของรถให้ผิดไปจากรายการที่จดทะเบียนไว้ไม่ถูกอายัดตามกฎหมายว่าด้วยการจราจรทางบก และไม่ใช้ก๊าซธรรมชาติอัด (CNG)๒.เจ้าของรถต้องมีบัญชีเงินฝากกับธนาคารที่เข้าร่วมโครงการ(รายละเอียดตามเอกสารแนบท้าย)๓.เจ้าของรถต้องยื่นคำขอให้ธนาคารหักเงินจากบัญชีเงินฝากเพื่อชำระภาษีรถประจำปีตามแบบที่กรมการขนส่งทางบกและธนาคารกำหนดก่อนวันครบกำหนดชำระภาษี ๓ เดือน ได้ที่สำนักมาตรฐานงานทะเบียนและภาษีรถสำนักงานขนส่งเขตพื้นที่ ๑, ๒, ๓หรือ ๔ หรือธนาคารที่เข้าร่วมโครงการ เพื่อชำระเงิน ดังนี้(๑) ค่าภาษีรถประจำปี(๒) ค่าเบี้ยประกันภัยตามพระราชบัญญัติคุ้มครองผู้ประสบภัยจากรถพ.ศ. ๒๕๓๕ โดยเลือกซื้อจากบริษัทประกันภัยที่เข้าร่วมโครงการได้(๓) ค่าจัดส่งเอกสารทางไปรษณีย์ จำนวน ๔๐ บาท/คัน(๔) ค่าธรรมเนียมธนาคาร จำนวน ๒๐ บาท/รายการ๔.เจ้าของรถต้องยินยอมให้ธนาคารหักเงินจากบัญชีเงินฝากก่อนวันครบกำหนดชำระภาษี ๓๐วัน และต้องนำเงินเข้าบัญชีเงินฝากธนาคารให้มีเงินคงเหลือเพียงพอสำหรับชำระเงินตาม๓ ก่อนวันที่ธนาคารหักเงินจากบัญชีเงินฝากทั้งนี้กรมการขนส่งทางบกจะส่งหนังสือแจ้งเตือนให้นำเงินเข้าบัญชีเงินฝากเพื่อชำระภาษีรถประจำปีด้วย๕. เจ้าของรถจะได้รับใบเสร็จรับเงินพร้อมเครื่องหมายการเสียภาษีประจำปีและกรมธรรม์ประกันภัยก่อนวันครบกำหนดชำระภาษีไม่น้อยกว่า๕ วัน๖.คำขอให้ธนาคารหักเงินจากบัญชีเงินฝากเพื่อชำระภาษีรถประจำปีจะถูกยกเลิกทันทีในกรณี ดังนี้(๑) ธนาคารไม่สามารถหักเงินจากบัญชีเงินฝากได้(๒) เจ้าของรถชำระภาษีประจำปีผ่านช่องทางอื่นแล้ว(๓) แจ้งโอนกรรมสิทธิ์รถไปแล้ว(๔)แจ้งเปลี่ยนชนิดเชื้อเพลิงเป็นใช้ก๊าซธรรมชาติอัดเป็นเชื้อเพลิง (CNG)เนื่องจากต้องนำหนังสือรับรองการตรวจและทดสอบส่วนควบและเครื่องอุปกรณ์และการติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงตามกฎหมายว่าด้วยรถยนต์แสดงต่อนายทะเบียนทุกปี๗. กรณีธนาคารไม่สามารถหักเงินจากบัญชีเงินฝากตาม ๖ (๑) ให้เจ้าของรถชำระภาษีรถประจำปีผ่านช่องทางอื่นทั้งนี้ ตั้งแต่วันที่ ๑ เมษายน พ.ศ. ๒๕๕๑เป็นต้นไปประกาศณ วันที่ ๒๗ มีนาคม พ.ศ. ๒๕๕๑ศิลปชัยจารุเกษมรัตนะอธิบดีกรมการขนส่งทางบก[เอกสารแนบท้าย]๑. รายชื่อธนาคารที่เข้าร่วมโครงการ(ดูข้อมูลจากภาพกฎหมาย)ปริยานุช/ผู้จัดทำ๒๙พฤษภาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๘๔ ง/หน้า ๗๔/๒๐ พฤษภาคม ๒๕๕๑